Document ID: /roh_data/filtered/fineweb-2-filterrobots_roh.jsonl.gz/58556

La campagna grischuna sa concentreschia cunzunt sin la regiun da Turitg ed Argovia, sco era sin la Svizra orientala. Pia là nua ch’ins quinta ch’il potenzial da giasts che vegnan en il Grischun saja il pli grond. Coc da la campagna sajan purschidas d’enviern cun in surpli da valur real, scriva Grischun Vacanzas.
Colliar las forzas
Finanzià vegnan las activitads grischunas da Grischun vacanzas e da las destinaziuns turisticas. La basa furma ina contribuziun dal chantun da 500’000 francs. Grischun vacanzas aveva dumandà per sustegn finanzial suenter che la Banca naziunala svizra aveva abolì il curs minimal da l’euro envers il franc il schaner passà.
Arosa, la Bregaglia, Tavau Claustra, Sedrun Mustér, Engiadina San Murezzan, la Viamala, Flem Laax, Lai, Savognin e la Surselva contribueschan ensemen cun la Viafier retica 665’000 francs a la campagna.
RR novitads 14:00